**Kopsavilkums sabiedrības ar ierobežotu atbildību „AIZKRAUKLES SILTUMS”**

**noteiktajiem (piedāvātajiem) siltumenerģijas apgādes pakalpojumu tarifiem**

Saskaņā ar Sabiedrisko pakalpojumu regulēšanas komisijas (turpmāk – Regulators) 2010.gada 14.aprīļa lēmuma Nr.1/7 “Siltumenerģijas apgādes pakalpojumu tarifu aprēķināšanas metodika” (turpmāk – Metodika) 43.9 punktu un saskaņā ar Regulatora 2020.gada 18.jūnija lēmumu Nr.850 “Par tiesībām sabiedrībai ar ierobežotu atbildību „AIZKRAUKLES SILTUMS”noteikt siltumenerģijas apgādes pakalpojumu tarifus” (turpmāk – Atļauja), sabiedrība ar ierobežotu atbildību „AIZKRAUKLES SILTUMS” (turpmāk – SIA „AIZKRAUKLES SILTUMS”)2020.gada 25.jūnijā iesniedza Regulatorā noteikto (piedāvāto) siltumenerģijas apgādes pakalpojumu tarifu aprēķinu un pamatojumu jaunajiem tarifiem.

Paziņojums par noteiktajiem (piedāvātajiem) siltumenerģijas tarifiem publicēts oficiālajā izdevumā “Latvijas Vēstnesis” 2020.gada 26.jūnijā (Nr.121) un tarifu spēkā stāšanās datums norādīts 2020.gada 1.augusts.

SIA „AIZKRAUKLES SILTUMS” siltumenerģijas apgādes pakalpojumu tarifi apstiprināti ar Regulatora 2016.gada 24.februāra lēmumu Nr.21 ,,Par Aizkraukles novada pašvaldības sabiedrības ar ierobežotu atbildību SIA „AIZKRAUKLES SILTUMS” siltumenerģijas apgādes pakalpojumu tarifiem” un SIA „AIZKRAUKLES SILTUMS” pašreiz piemēro siltumenerģijas gala tarifu 44,88 EUR/MWh, kas atbilst Metodikas 49.punktam.

1.tabula

| Sabiedrisko pakalpojumu veids | Piemērotais tarifs EUR/MWh | Noteiktais (piedāvātais) tarifs  EUR/MWh | Izmaiņas, (%) |
| --- | --- | --- | --- |
| Siltumenerģijas ražošana | 36,8 | 28,24 | -23,3% |
| Siltumenerģijas pārvade un sadale | 7,07 | 6,2 | -12,3% |
| Siltumenerģijas tirdzniecība | 0,34 | 0,34 | 0,0% |
| Akcīzes nodokļa komponente | 0,67 | 0,67 | 0,0% |
| Siltumenerģijas gala tarifs | 44,88 | 35,45 | -21,0% |

Siltumenerģijas tarifu samazinājums saistāms ar kurināmā (dabasgāzes) cenas un iepirktās siltumenerģijas cenas samazinājumu.

Noteikto (piedāvāto) siltumenerģijas apgādes pakalpojumu tarifu veidojošo izmaksu salīdzinājums ar piemēroto tarifu veidojošajām izmaksām:

2.tabula

|  | Piemērotais tarifs, tūkst.EUR | Noteiktais (piedāvātais) tarifs, tūkst.EUR | Izmaiņas, % |
| --- | --- | --- | --- |
| Kurināmā izmaksas | 399,1 | 313,2 | -21,5% |
| Dabas resursu nodoklis | 1,7 | 1,7 | 0% |
| Elektroenerģijas izmaksas | 34,6 | 34,6 | 0% |
| Ūdens un ķimikāliju izmaksas | 1,7 | 1,7 | 0% |
| Iepirktās siltumenerģijas izmaksas | 939,0 | 654,3 | -30,3% |
| Pārējās mainīgās izmaksas | 2,8 | 2,8 | 0% |
| **Mainīgās izmaksas kopā** | **1378,9** | **1008,3** | -26,9% |
| Darba samaksa ar sociālajām iemaksām | 163,4 | 163,4 | 0% |
| Iekārtu remontu un uzturēšanas izmaksas | 5,3 | 5,3 | 0% |
| Pamatlīdzekļu nolietojums | 125,7 | 125,7 | 0% |
| Apdrošināšana | 0,9 | 0,9 | 0% |
| Procentu maksājumi | 4,1 | 4,1 | 0% |
| Pārējās pastāvīgās izmaksas | 25,3 | 25,3 | 0% |
| Nekustamā īpašuma nodoklis | 1,4 | 1,4 | 0% |
| **Pastāvīgās izmaksas kopā** | **326,1** | **326,1** | 0% |
| Peļņa | 31,1 | 31,1 | 0% |
| **Izmaksas pavisam kopā** | **1736,1** | **1365,5** | -21,3% |

Lietotājiem nodotās siltumenerģijas apjoms ir 39267 MWh.